ai4bharat/Pralekha huggingface dataset:
సూక్ష్మ, లఘు, మధ్య తరహా సంస్థల మంత్రిత్వ శాఖష్
తేనెటీగల పెంపకాన్ని ప్రోత్సహించడానికి హనీ మిషన్ కార్యక్రమాన్ని ప్రారంభించిన - కె.వి.ఐ.సి.
హనీ మిషన్ కార్యక్రమాన్ని, ఎం.ఎస్.ఎం.ఈ. మంత్రిత్వ శాఖ పరిధిలోని, ఖాదీ మరియు గ్రామీణ పరిశ్రమల కమిషన్  2017-18 సంవత్సరంలో ప్రారంభించింది. తేనెటీగల పెంపకాన్ని ప్రోత్సహించడానికి, గ్రామీణ భారతదేశంలో, ముఖ్యంగా ఆర్థికంగా వెనుకబడిన, మారుమూల ప్రాంతాల్లోని, రైతులు, ఆదివాసీలు, నిరుద్యోగ యువతకు నిరంతర స్వయం ఉపాధి అవకాశాలను కల్పించడం కోసం ఈ కార్యక్రమాన్ని అమలు చేస్తున్నారు. ఈ కార్యక్రమం కింద, లబ్ధిదారులకు తేనెటీగలను పెంచుకోడానికి పెట్టెలు, సజీవ తేనెటీగలు, సాధన వస్తు సామాగ్రి తో పాటు తగిన శిక్షణ కూడా ఇస్తున్నారు. ఈ కార్యక్రమం కింద, ఇంతవరకు, మొత్తం 15,445 మంది లబ్ధిదారులకు అవసరమైన సహాయాన్ని అందజేయడం జరిగింది.
దీనితో పాటు, ఎం.ఎస్.ఎం.ఈ. మంత్రిత్వ శాఖ అమలు చేస్తున్న, ‘సాంప్రదాయ పరిశ్రమల పునరుత్పత్తి కోసం నిధుల పథకం’  కింద, సాంప్రదాయ తేనెటీగల పెంపకం దారులను సమూహాలుగా ఏర్పాటు చేసి, వారికి కొత్త యంత్రాలు, శిక్షణ వంటి సదుపాయాలు సమకూర్చడం ద్వారా వారికి స్థిరమైన ఉపాధి కల్పించడం జరుగుతోంది. ఈ పధకం కింద, 13,388 తేనెటీగల పెంపకం దారులకు లబ్ధి చేకూరే విధంగా, 68.65 కోట్ల రూపాయల భారత ప్రభుత్వ ఆర్థిక సహాయంతో, తేనెటీగల పెంపకం దారులకు చెందిన 29 సమూహాలను ఆమోదించడం జరిగింది.
వ్యవసాయ మంత్రిత్వ శాఖ ఆధ్వర్యంలోని జాతీయ తేనెటీగల పెంపకం మరియు హనీ మిషన్  పథకం కింద, ఈ రంగం సమగ్ర వృద్ధికి, శాస్త్రీయ పద్ధతిలో తేనెటీగల పెంపకాన్ని ప్రోత్సహించడం జరుగుతోంది. ఈ చర్య, వ్యవసాయ, వ్యవసాయేతర కుటుంబాలకు జీవనోపాధి సహాయం తో పాటు, ఆదాయం, ఉపాధి కల్పనకు దారితీస్తోంది.
హనీ మిషన్ యొక్క మూల్యాంకనం / అంచనా అధ్యయనం చేసే పనిని, కె.వి.ఐ.సి., ముంబైలోని క్రిసిల్  సంస్థ కు కేటాయించింది.
నివేదిక లోని ముఖ్య సూచనలు, ఇతర అంశాలు ఈ విధంగా ఉన్నాయి:
i) అవసరానికి తగిన శిక్షణ, నైపుణ్యాభివృద్ధికి భరోసా;
ii) ఆర్థిక సేవలు, రుణ సౌకర్యాలపై శిక్షణ,
iii) కాలానుగుణ నిర్వహణ మరియు వలసలపై అవసరమైన మద్దతును బలోపేతం చేయడం,
iv) నాణ్యతా ప్రమాణాల పై అవగాహన కల్పించడం;
v) మార్కెట్ తో సంబంధాలను, బ్రాండింగ్ ను అధికారికం చేయడం;
vi) ఎఫ్.పి.ఓ. ను పెంపొందించి, క్లస్టర్-ఆధారిత విధానం కోసం ఇప్పటికే ఉన్న పథకాలతో అనుసంధానం చేయడం.
కె.వి.ఐ.సి. అమలుచేస్తున్న హనీ మిషన్ కార్యక్రమం కింద, 2021-22 ఆర్థిక సంవత్సరంలో బుందేల్ ఖండ్ ప్రాంతంలో 80 మంది తేనెటీగల పెంపకం దారులకు ప్రయోజనం చేకూర్చే విధంగా 08 స్వయం సహాయక బృందాలను ఏర్పాటు చేయాలని ప్రతిపాదించడం జరిగింది.
కేంద్ర, సూక్ష్మ, చిన్న, మధ్యతరహా పరిశ్రమల శాఖ మంత్రి శ్రీ నారాయణ్ రాణే ఈ రోజు లోక్-సభకు సమర్పించిన లిఖిత పూర్వక సమాధానంలో ఈ సమాచారాన్ని పొందుపరిచారు.
నీతి ఆయోగ్
“విజన్ 2035: భారత్ లో దూరదృష్టితో కూడిన ప్రజారోగ్య నిఘా” పేరిట శ్వేత పత్రం విడుదల
“విజన్ 20235: దూరదృష్టితో కూడిన భారత్ లో ప్రజారోగ్య నిఘా” పేరుతో నీతి ఆయోగ్ సంస్థ ఈరోజు ఒక శ్వేతపత్రం విడుదల చేసింది. అన్ని స్థాయిలలో ప్రజారోగ్యం విషయంలో సంసిద్ధతను పెంచటం, తగినట్టు స్పందించటానికి వీలుగా భారత ప్రజారోగ్య నిఘా వ్యవస్థను రూపుదిద్దటం దీని లక్ష్యం.
ప్రజలకు అనుకూలంగా ఉండే నిఘా వ్యవస్థ వలన వ్యక్తిగత ప్రైవసీ, గోప్యత సాధ్యమవుతాయి. క్లయింట్స్ ఇచ్చే సమాచారం ఆధారంగా ఇది పనిచేస్తుంది. కేంద్ర, రాష్ట్ర ప్రభుత్వాల మధ్య డేటా పరస్పరం మార్చుకునే విధానం మెరుగుపడటం వలన వ్యాధి నిర్థారణ, నివారణ, నియంత్రణ సులభమవుతాయి.
అంతర్జాతీయ ప్రాధాన్యం ఉన్న ప్రజారోగ్య అత్యవసర విషయాలలో ముందుండి చొరవ తీసుకోవటానికి ప్రాంతీయంగా, అంతర్జాతీయంగా నాయకత్వ చొరవ చూపటానికి భారత్ సిద్ధంగా ఉంది. ఇప్పుడు నీతి ఆయోగ్ వైస్ చైర్మన్ డాక్టర్ రాజీవ్ కుమార్ ఈ శ్వేత పత్రాన్ని విడుదలచేశారు. నీతి ఆయోగ్ సభ్యుడు  డాక్టర్ వినోద్ కె పాల్, సీఈవో అమితాభ్ కాంత, అదనపు కార్యదర్శి డాక్టర్ రాకేశ్ సర్వాలీ కార్యక్రమంలో పాల్గొన్నారు.
ఆరోగ్య వ్యవస్థను బలోపేతం చేయటంలో కొనసాగింపే ఈ “విజన్ 20235: దూరదృష్టితో కూడిన భారత్ లో ప్రజారోగ్య నిఘా”. ప్రతి ఒక్కరి ఆరోగ్య స్థితి రికార్డులను ఎలక్ట్రానిక్ రూపంలో నిర్వహించటం మీద ఇది దృష్టి సారిస్తుంది. నిఘాకు ఇదే ప్రాతిపదిక అవుతుంది. ఆరోగ్య భద్రతలో అన్ని దశలలోను ప్రజారోగ్య నిఘా పాత్ర చాలా కీలకమవుతుంది. నిఘా అనేది చర్యకు అవసరమైన సమాచారం.
మానవులకు, జంతువులకు మధ్య పర్యావరణ పరంగా బంధం పెరుగుతున్న సమయం ఇది. ఇలాంటప్పుడు వచ్చే సరికొత్త వ్యాధుల పట్ల ఉండాల్సిన అప్రమత్తతను కోవిడ్-19 సంక్షోభం నిరూపించింది. ఎంత త్వరగా దీని ఆనవాలు గుర్తిస్తే అంత సమర్థంగా వ్యాప్తిని అడ్డుకునే అవకాశం ఉంటుందన్న సంగతి కూడా ఇప్పుడు బైటపడింది. ఆదిశలో ఉన్న ఈ డాక్యుమెంట్ ఎక్కడెక్కడ అవరోధాలు ఉన్నాయో కూడా గుర్తిస్తుంది. ప్రజానుకూల ప్రజారోగ్య వ్యవస్థలో వ్యక్తులు, సమూహం, ప్రజారోగ్య కేంద్రాలు, లేబరేటరీలు అన్నిటినీ సమన్వయం చేస్తూ వ్యక్తుల ప్రైవసీని, గోప్యతను పరిరక్షిస్తుంది.
భారత్ లో ప్రజారోగ్య నిఘాకు ఈ శ్వేత పత్రం చోదకశక్తిగా పనిచేసే ఒక విజన్ డాక్యుమెంట్ గా ఉంటుంది. భారతదేశాన్ని ఈ రంగంలో అంతర్జాతీయ నాయకత్వ స్థానంలో నిలబెడుతుంది.
పూర్తి సమాచారం ఇక్కడ చూడవచ్చు: https://niti.gov.in/sites/default/files/2020-12/PHS_13_dec_web.pdf
ప్రధాన మంత్రి కార్యాలయం
బీహార్లోని కర్మాగారంలో బాయిలర్ పేలి ప్రాణనష్టం వాటిల్లడంపై ప్రధాని తీవ్ర సంతాపం
‘పీఎంఎన్ఆర్ఎఫ్’ నుంచి నష్టపరిహారం చెల్లింపునకు ఆమోదం
బీహార్లోని ముజఫర్పూర్లోగల ఓ కర్మాగారంలో బాయిలర్ పేలుడు దుర్ఘటనలో ప్రాణనష్టం వాటిల్లడంపై ప్రధానమంత్రి శ్రీ నరేంద్ర మోదీ తీవ్ర సంతాపం వ్యక్తం చేశారు.
ఈ మేరకు ఒక ట్వీట్ ద్వారా ఇచ్చిన సందేశంలో-
“"బీహార్లోని ముజఫర్పూర్గల కర్మాగారంలో దుర్ఘటన సంభవించడం చాలా బాధాకరం. ఈ ఉదంతంలో మరణించిన వారి కుటుంబాలకు నా ప్రగాఢ సానుభూతి ప్రకటిస్తున్నాను. అలాగే ఈ సంఘటనలో గాయపడినవారు త్వరగా కోలుకోవాలని దైవాన్ని ప్రార్థిస్తున్నాను” అని ప్రధాని పేర్కొన్నారు.
కాగా, బీహార్లోని ముజఫర్పూర్లోగల ఓ కర్మాగారంలో బాయిలర్ పేలుడువల్ల మరణించినవారి కుటుంబాలకు ‘ప్రధానమంత్రి జాతీయ సహాయ నిధి’  నుంచి నష్టపరిహారం మంజూరుకు ప్రధాని ఆమోదముద్ర వేశారు. ప్రధానమంత్రి కార్యాలయం ఈ విషయాన్ని ఒక ట్వీట్ద్వారా తెలిపింది. ఈ మేరకు...
“ముజఫర్పూర్లోని కర్మాగారంలో సంభవించిన దుర్ఘటనలో ప్రాణాలు కోల్పోయిన వారి కుటుంబాలకు ‘పీఎంఎన్ఆర్ఎఫ్’ నుంచి తలా రూ.2 లక్షల వంతున నష్టపరిహారం అందించేందుకు ప్రధానమంత్రి ఆమోదించారు. అలాగే గాయపడిన వారికి తలా రూ.50,000 వంతున అందజేయబడుతుంది” అని పేర్కొంది.
(
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 తాజా సమాచారం
సమర్థ ఏకాంత గృహవాసం దిశగా మార్గదర్శకాలు
అనుసరించాలని రాష్ట్రాలన్నిటికీ కేంద్ర ప్రభుత్వం లేఖ
ఏకాంత గృహవాసంపై కేంద్ర ఆరోగ్య-కుటుంబ సంక్షేమ మంత్రిత్వశాఖ 2020 మే 10వ తేదీన సవరించిన మార్గదర్శకాలను జారీచేసింది. ఈ కింది వెబ్ చిరునామాలో వీటిని చూడవచ్చు. https://www.mohfw.gov.in/pdf/RevisedguidelinesforHomeIsolationofverymildpresymptomaticCOVID19cases10May2020.pdf
సదరు మార్గదర్శకాలు నేటికీ అమలులోనే ఉన్నాయి. వీటి ప్రకారం... అత్యంత స్వల్ప, లక్షణాలు కనిపించకముందు అనుమానిత కోవిడ్-19 పీడితులు ఏకాంత గృహవాసం ఎంచుకోవచ్చు. అయితే, సదరు ఇంట్లో టాయిలెట్ సదుపాయంగల ప్రత్యేక గదితోపాటు సహాయకులు లేదా సంరక్షణ బాధ్యత చూసుకోగల వ్యక్తి వారికి అందుబాటులో ఉండటం తప్పనిసరి. అంతేకాకుండా తన ఆరోగ్యంపై పర్యవేక్షణకు అంగీకరించడంతోపాటు నిఘా బృందాల తదుపరి అనుసరన నిమిత్తం స్వీయ ఆరోగ్య స్థితిని క్రమం తప్పకుండా జిల్లా నిఘా అధికారికి తెలియజేసేందుకు సమ్మతించాలి.
ఈ సవరించిన మార్గదర్శకాలలో ఒక ముఖ్యమైన నిబంధన ఉంది. దీని ప్రకారం... ఏకాంత గృహవాసానికి రోగిని అనుమతించే ముందు వారికి చికిత్స చేసే వైద్యుడు అతడు/ఆమె వైద్యపరమైన పరిస్థితిసహా సముచిత నివాస వసతిపై తగురీతిలో అంచనావేసి సంతృప్తి చెంది ఉండాలి. అంతేకాకుండా స్వీయ ఏకాంత గృహవాసంపై రోగి అంగీకార పత్రం ఇవ్వడంతోపాటు గృహనిర్బంధ వైద్య పర్యవేక్షణ మార్గదర్శకాలను కచ్చితంగా అనుసరించాలి. అలాగే అటువంటి ఏకాంత గృహవాసం కేసులను తగిన పరిజ్ఞానంగల వైద్యులతో కూడిన బృందాలు క్రమం తప్పకుండా పర్యవేక్షించాలి. తదనంతరం వారిని విడుదల చేసేందుకు సంబంధిత మార్గదర్శకాలను కూడా పాటిస్తూ నిబంధనల మేరకు నివేదించాలి.
ఈ అంశానికి సంబంధించి కొన్ని విషయాలు ప్రభుత్వం దృష్టికి వచ్చాయి. ఈ మేరకు కొన్ని రాష్ట్రాల్లో సవరించిన మార్గదర్శకాలలోని నిబంధనలను తూచా తప్పకుండా పాటించాల్సిన బాధ్యతను పట్టించుకోకుండా ఏకాంత గృహవాసానికి అనుమతి ఇస్తున్నట్లు సమాచారం అందింది. దీనివల్ల ప్రత్యేకించి జనసమ్మర్దం అధికంగా ఉండే, ఇరుకిరుకు నివాసాల వంటి పట్టణ పరిస్థితుల్లో సదరు రోగి కుటుంబసభ్యులతోపాటు ఇరుగుపొరుగుకు వ్యాధి సంక్రమించే ప్రమాదం ఉంటుంది. ఈ నేపథ్యంలో కోవిడ్-19 మహమ్మారి వ్యాప్తి సమర్థ నిరోధానికి ఏకాంత గృహవాసంపై మార్గదర్శకాలను క్షేత్రస్థాయిలో కఠినంగా అమలు చేయాలని కోరుతూ కేంద్ర ఆరోగ్య-కుటుంబ సంక్షేమ మంత్రిత్వశాఖ అన్ని రాష్ట్రాలకూ లేఖ రాసింది.
రక్షణ మంత్రిత్వ శాఖ
భారత సైన్యంలోని మహిళా అధికారులకు శాశ్వత కమిషన్ మంజూరు
భారత సైన్యంలోని మహిళా అధికారులకు శాశ్వత కమిషన్  మంజూరు చేయడానికి సంబంధించి రక్షణ మంత్రిత్వ శాఖ ఒక అధికారిక ప్రభుత్వ అనుమతి లేఖను విడుదల చేసింది. సైన్యంలో మహిళలు పెద్ద పాత్రలను పోషించడానికి మహిళా అధికారులకు అధికారం ఇవ్వడాన్ని ఇది సుగమం చేయనుంది. భారత సైన్యంలోని మొత్తం పది విభాగాలలో షార్ట్ సర్వీస్ కమీషన్డ్  మహిళా అధికారులకు పీసీ మంజూరు చేయాలని ఈ ఉత్తర్వులో పేర్కొంది. ఆర్మీ ఎయిర్ డిఫెన్స్ , సిగ్నల్స్, ఇంజినీర్లు, ఆర్మీ ఏవియేషన్, ఎలక్ట్రానిక్స్ అండ్ మెకానికల్ ఇంజినీర్స్ , ఆర్మీ సర్వీస్ కార్ప్స్ , ఆర్మీ ఆర్డినెన్స్ కార్ప్స్ తో పాటుగా ఇప్పడున్న జడ్జి అండ్ అడ్వకేట్ జనరల్  మరియు ఆర్మీ ఎడ్యుకేషనల్ కార్ప్స్  కు అదనంగా ఆర్మీ ఇంటెలీజెన్స్ కార్ప్స్ లో కూడా మహిళలకు మరింత మెరుగైన పాత్రను పోషించి సేవలందించే అవకాశం లభించనుంది. దీనికి తోడు ఆర్మీ ప్రధాన కార్యాలయం బాధిత మహిళా అధికారుల కోసం శాశ్వత కమిషన్ సెలక్షన్ బోర్డును ఏర్పాటు చేసి నిర్వహించడానికి అనేక సన్నాహక చర్యలను ప్రారంభించింది. సంబంధిత ఎస్ఎస్సీ మహిళా అధికారులు అందరూ తమ ఆప్షన్ను వినియోగించుకుని, అవసరమైన డాక్యుమెంటేషన్ను పూర్తి చేసిన వెంటనే సెలక్షన్ బోర్డు షెడ్యూల్ చేయబడుతుంది. మహిళా అధికారులతో సహా అందరికీ సమాన అవకాశాలను కల్పించడానికి భారత సైన్యం కట్టుబడి ఉంది.
రక్షణ మంత్రిత్వ శాఖ
భారత సైన్యంలో మహిళ అధికారులకు శాశ్వత కమిషన్: దరఖాస్తులను దాఖలు చేయడానికి వివరణాత్మక సూచనలతో నోటిఫికేషన్ జారీ చేసిన ఆర్మీ ప్రధాన కార్యాలయం
భారత ఆర్మీ లో మహిళ అధికారులకు శాశ్వత కమిషన్  ఇవ్వడానికి ప్రభుత్వం మంజూరు లేఖను జారీ చేయడంతో ఆర్మీ ప్రధాన కార్యాలయం తదుపరి ప్రక్రియను ప్రారంభించింది. పీసీ ఇవ్వడానికి మహిళా అధికారులను ఎంపిక చేసేందుకు స్పెషల్ నెంబర్ 5 సెలక్షన్ బోర్డు ను సమావేశపరచడానికి సన్నాహాలు చేస్తోంది. సంబంధిత మహిళా అధికారుల నుండి దరఖాస్తులు స్వీకరించడానికి మార్గదర్శకాలు జారీ అయ్యాయి. ఉమెన్ స్పెషల్ ఎంట్రీ స్కీమ్ , షార్ట్ సర్వీస్ కమిషన్ ఉమెన్  ద్వారా భారత సైన్యంలో చేరిన మహిళా అధికారుల అభ్యర్థిత్వాన్ని పరిశీలిస్తున్నారు, వారందరూ తమ దరఖాస్తు పత్రాలు, ఆప్షన్ సర్టిఫికేట్, ఇతర సంబంధిత పత్రాలను ఆర్మీ ప్రధాన కార్యాలయానికి 2020 ఆగష్టు 31 లోపు సమర్పించాలని ఆదేశించారు. సరైన డాక్యుమెంటేషన్ను సులభతరం చేయడానికి నమూనా ఫార్మాట్లు, వివరణాత్మక చెక్లిస్ట్లు పాలనాపరమైన సూచనలలో చేర్చారు.
కోవిడ్ వల్ల ఆంక్షల కారణంగా, ఈ పత్రాలు సంబంధిత మహిళా అధికారులందరికీ ప్రాధాన్యతనిచ్చేలా చేరవేయడానికి వివిధ మార్గాలు అవలింబిస్తున్నారు. దరఖాస్తుల అందుకున్నాక ధృవీకరణ అయిన తర్వాత వెంటనే ఎంపిక బోర్డు షెడ్యూల్ చేస్తుంది.
మంత్రిమండలి
సెంట్రల్ డ్రగ్స్ స్టాండర్డ్ కంట్రోల్ ఆర్గనైజేశన్ కు మరియు సౌదీ ఫూడ్స్ ఎండ్ డ్రగ్ ఆథారిటి కి మధ్య ఎంఒయు కు ఆమోదం తెలిపిన మంత్రిమండలి
వైద్య ఉత్పత్తుల నియంత్రణ రంగం లో సెంట్రల్ డ్రగ్స్ స్టాండర్డ్ కంట్రోల్ ఆర్గనైజేశన్ కు మరియు సౌదీ ఫూడ్స్ ఎండ్ డ్రగ్ ఆథారిటి కి మధ్య కుదిరినటువంటి అవగాహనపూర్వక ఒప్పంద పత్రాని కి  ప్రధాన మంత్రి శ్రీ నరేంద్ర మోదీ అధ్యక్షత న నేడు జరిగిన కేంద్ర మంత్రివర్గ సమావేశం ఎక్స్- పోస్ట్ ఫ్యాక్టో ఆమోదం తెలిపింది. ఈ ఎంఒయు పై ప్రధాన మంత్రి శ్రీ నరేంద్ర మోదీ 2019వ సంవత్సరం అక్టోబర్ 29వ తేదీ న సౌదీ అరేబియా ను సందర్శించిన సందర్భం లో సంతకాలు అయ్యాయి.
లాభాలు:
ఈ ఎంఒయు ఉభయ పక్షాల కు మధ్య నియంత్రణ కు సంబంధించిన అంశాల పైన మెరుగైనటువంటి అవగాహన కు మార్గాన్ని సుగమం చేయడం తో పాటు సౌదీ అరేబియా కు భారతదేశం నుండి వైద్య ఉత్పత్తుల ఎగుమతి ని పెంచడం లో కూడా సహాయపడుతుంది. అంతే కాకుండా, అంతర్జాతీయ వేదికల లో శ్రేష్ఠతరమైన సమన్వయాని కి కూడా ఇది తోడ్పడుతుంది.
(
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 167.84 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 12.07 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,67,84,78,485
|
|
అందుబాటులోని నిల్వలు
|
|
12,07,42,566
167.84 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 12.07 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
రక్షణ మంత్రిత్వ శాఖ
మార్షల్ ఆఫ్ ఎయిర్ ఫోర్స్ స్వర్గీయ అర్జన్ సింగ్ కు నివాళులు అర్పించిన భారత వైమానిక దళం
మార్షల్ ఆఫ్ ఎయిర్ ఫోర్స్ స్వర్గీయ అర్జన్ సింగ్ 103వ జయంతి సందర్భంగా వైమానికదళం ఆయనకు ఘనంగా నివాళులర్పించింది. దేశానికి వైమానిక దళానికి ఆయన అందించిన సేవలను ఈ సందర్భంగా గుర్తు చేసుకున్నారు. వైమానిక యుద్ధ వీరునిగా అర్జన్ సింగ్ గుర్తింపు పొందారు. 1919 ఏప్రిల్ 15న అర్జన్ సింగ్ లియాల్పూర్లో  జన్మించారు. 19 సంవత్సరాల వయస్సులో అర్జన్ సింగ్ క్రాన్వెల్లోని ఆర్ఏఎఫ్ కాలేజ్లో శిక్షణ కోసం ఎంపికయ్యారు. పైలెట్ ఆఫీసర్ గా ఆయన 1939లో రాయల్ ఎయిర్ ఫోర్స్ లో చేరారు. రెండవ ప్రపంచ యుద్ధ సమయంలో ఆయన బర్మాలో ధైర్య సాహసాలు, నైపుణ్యంతో పని చేశారు. దీనికి గుర్తింపుగా రాయల్ ఎయిర్ ఫోర్స్ అర్జన్ సింగ్ కు ప్రతిష్టాత్మక ఫ్లైయింగ్ క్రాస్ ని ప్రధానం చేసింది. 1947లో దేశానికి స్వాతంత్ర్యం సిద్దించిన తరువాత జరిగిన అరుదైన ఘట్టానికి ఆయన నాయకత్వం వహించారు. ఢిల్లీలోని ఎర్రకోట మీదుగా వందకు పైగా భారత వైమానిక యుద్ధ విమానాలు అర్జన్ సింగ్ నాయకత్వంలో ఫ్లై-పాస్ట్ నిర్వహించాయి. 44 సంవత్సరాల వయస్సులో అర్జన్ సింగ్ ఎయిర్ మార్షల్ హోదాలో ఎయిర్ స్టాఫ్ చీఫ్ గా 01 ఆగస్టు 1964న బాధ్యతలు చేపట్టారు.
కీలకమైన పట్టణం అఖ్నూర్ను లక్ష్యంగా చేసుకుని 1965లో పాకిస్తాన్ ఆపరేషన్ గ్రాండ్ స్లాం ప్రారంభించిన సమయంలో భారతదేశానికి పరీక్షా సమయం ఎదురయింది. ఈ సమయంలో అర్జన్ సింగ్ ను అప్పటి రక్షణ శాఖ మంత్రి తన కార్యాలయానికి పిలిపించి ఎంత తక్కువ సమయంలో వైమానిక దళాన్ని రంగంలోకి దించగలుగుతారు అని అడిగారు. దానికి తనదైన శైలిలో స్పందించిన అర్జన్ సింగ్ '.. ఒక గంటలో' అని సమాధానం ఇచ్చారు. చెప్పిన విధంగానే అర్జన్ సింగ్ గంటలో వైమానిక దళం పాకిస్తాన్ పై దాడులు నిర్వహించింది. పాకిస్తాన్ వైమానిక దళం దాడులను తిప్పి కొట్టిన భారత వైమానిక దళం
వ్యూహాత్మక విజయాలను సాధించడంలో భారత సైన్యానికి సహాయపడింది.
1965 యుద్ధ సమయంలో అందించిన సేవలకు గుర్తింపుగా భారత ప్రభుత్వం పద్మ విభూషణ్ అవార్డుతో అర్జన్ సింగ్ ను గౌరవించింది. భారత వైమానిక దళం తొలి ఎయిర్ చీఫ్ మార్షల్ గా అర్జన్ సింగ్ దేశానికి సేవలు అందించారు. 1969లో ఆయన పదవీ విరమణ చేశారు. రిటైర్ అయిన తరువాత కూడా అర్జన్ సింగ్ భారత వైమానిక దళం పటిష్టత, సంక్షేమ కోసం తన సేవలు అందించారు. దేశానికి ఆయన సేవలు అందించారు. 1971 నుంచి 1974 వరకు స్విట్జర్లాండ్, హోలీ సీ మరియు లీచ్టెన్స్టెయిన్లలో భారత రాయబారిగా అర్జన్ సింగ్ వ్యవహరించారు. 1974 నుంచి 1977 వరకు అర్జన్ సింగ్ కెన్యాలోని భారత హై కమిషన్ నాయకత్వం వహించారు. 1978 నుంచి 1981 వరకు జాతీయ మైనారిటీ కమిషన్ సభ్యునిగా వ్యవహరించిన అర్జన్ సింగ్ 1989 నుంచి 1990 వరకు ఢిల్లీ లెఫ్టినెంట్ గవర్నర్గా పనిచేశారు.
అర్జన్ సింగ్ అందించిన సేవలకు గుర్తింపుగా 2002 జనవరి లో భారత వైమానిక దళం మార్షల్ హోదా ని కల్పించింది. భారత వైమానిక దళంలో ఆయన తొలి ' ఫైవ్ స్టార్' పొందిన అధికారి గా అర్జన్ సింగ్ గుర్తింపు పొందారు. భారత వైమానిక దళానికి అర్జన్ సింగ్ అందించిన సేవలకు గుర్తింపుగా పనాగఢ్ వైమానిక కేంద్రం పేరును అర్జన్ సింగ్ వైమానిక కేంద్రంగా మార్చారు.
విశిష్టమైన వ్యక్తిత్వం, వృత్తిపరమైన సామర్థ్యం, నాయకత్వం మరియు వ్యూహాత్మక దృష్టి కలిగిన అర్జన్ సింగ్ వైమానిక దళ చరిత్రలో చిరస్మరణీయ వ్యక్తి గా నిలుస్తారు.
(Visitor Counter : 140
మానవ వనరుల అభివృద్ధి మంత్రిత్వ శాఖ
నేషనల్ స్కాలర్ షిప్ లో నేషనల్ మీన్స్ కమ్ మెరిట్ స్కాలర్ షిప్ పథకం  కోసం దరఖాస్తులు  సమర్పణకు ఆఖరు తేదీ 15 నవంబర్, 2022
2022-2023 సంవత్సరానికిగాను ఎన్ఎంఎంఎస్ఎస్ కు దరఖాస్తులు చేసుకోవడానికి ఆఖరు తేదీ 15 నవంబర్ 2022. నేషనల్ మీన్స్-కమ్-మెరిట్ స్కాలర్ షిప్ స్కీమ్ కింద ఆర్థికంగా వెనుకబడిన వర్గాల ప్రతిభావంతులైన విద్యార్ధులు 8వ తరగతిలో డ్రాప్ అవడాన్ని నిరోధించడానికి స్కాలర్షిప్ లు అందచేయడమే కాక ద్వితీయ శ్రేణి విద్యను కొనసాగించడాన్ని ప్రోత్సహించడం పథకం లక్ష్యం. పాఠశాలల్లో చదువుతున్న IX తరగతి విద్యార్ధులకు ప్రతి ఏడాదీలక్ష తాజా స్కాలర్ షిప్ లను అందించేందుకు, రాష్ట్ర ప్రభుత్వ, ప్రభుత్వ సహాయంతో నడుస్తున్న, స్థానిక సంస్థల బడులలో 10 నుంచి 12 తరగతులలో వారి చదువును కొనసాగించేందుకు/పునరుద్ధరణ కోసం ఏడాదికి రూ. 12000/- మొత్తాన్నిస్కాలర్ షిప్ గా అందించారు.
నేషనల్ మీన్స్ కమ్ మెరిట్ స్కాలర్ షిప్ స్కీం ను విద్యార్ధులకు అందించే స్కాలర్ షిప్ పథకాల కోసం ఉద్దేశించిన సమగ్ర వేదిక అయిన నేషనల్ స్కాలర్ షిప్ పోర్టల్ లో చేర్చింది. ఎన్ఎంఎంఎస్ఎస్ స్కాలర్ షిప్లను ఎంపిక చేసిన విద్యార్ధులకు డిబిటి మోడ్ ను అనుసరించి ప్రజా ఆర్థిక నిర్వహణ వ్యవస్థ  ద్వారా వారి బ్యాంకు అకౌంట్లలోకి ఎలక్ట్రానిక్ బదలాయింపు ద్వారా చెల్లిస్తారు. ఇది 100% కేంద్ర ప్రాయోజిత పథకం.
హోం మంత్రిత్వ శాఖ
విభజన సంస్మరణ దినోత్సవం సందర్భంగా 1947 నాటి దేశ విభజన సందర్భంగా నష్టపోయి, కష్టాలు పడ్డ లక్షలాది మంది ప్రజలకు అంజలి ఘటించిన కేంద్ర హోం, సహకార శాఖ మంత్రి శ్రీ అమిత్ షా
భారతదేశ చరిత్రలో మరిచి పోలేని అమానుష ఘట్టం దేశ విభజన... శ్రీ అమిత్ షా
విభజన వల్ల కలిగిన ద్వేషం, హింసాకాండలో లక్షలాది మంది ప్రాణాలు కోల్పోయారు. అనేక మంది ఆశ్రయం కోల్పోయారు.. శ్రీ అమిత్ షా
విభజన సమయంలో అష్టకష్టాలు పడిన లక్షలాది మందికి శిరస్సు వంచి నమస్కరిస్తున్నాను.. శ్రీ అమిత్ షా
విభజన సమయంలో ఆనాటి ప్రజలు అనుభవించిన క్షోభ, భాధలు శాంతి సామరస్య పరిష్టితుల ప్రాధాన్యతను నేటి యువతరానికి గుర్తు చేస్తాయి.. శ్రీ అమిత్ షా
విభజన సంస్మరణ దినోత్సవం సందర్భంగా 1947 నాటి దేశ విభజన సందర్భంగా నష్టపోయి, కష్టాలు పడ్డ లక్షలాది మంది ప్రజలకు కేంద్ర హోం మరియు సహకార మంత్రి శ్రీ అమిత్ షా అంజలి ఘటించారు. “1947లో దేశ విభజన జరిగింది. భారత చరిత్రలో అది ఒక అమానుష, అమానవీయ అధ్యాయం. విభజన కారణంగా చెలరేగిన హింస మరియు ద్వేషం లక్షలాది మంది ప్రజల ప్రాణాలను బలిగొంది. అసంఖ్యాకమైన ప్రజలు నిర్వాసితులు అయ్యారు. ఈ రోజు దేశ విభజన సంస్మరణ దినోత్సవం సందర్భంగా దేశ విభజన వల్ల అతలాకుతలమైన లక్షలాది మందికి నమస్కరిస్తున్నాను." అని శ్రీ అమిత్ షా తన ట్వీట్ లో పేర్కొన్నారు.
“విభజన దినోత్సవం దేశ యువ తరానికి విభజన సమయంలో ప్రజలు అనుభవించిన హింసలు మరియు బాధలను గుర్తు చేస్తుంది. దేశంలో శాంతి మరియు సామరస్యాన్ని నెలకొల్పడానికి దేశ ప్రజలకు స్ఫూర్తిగా నిలుస్తుంది. ” అని కేంద్ర హోం మంత్రి అన్నారు
ప్రధాన మంత్రి కార్యాలయం
ఇండియా- జర్మనీ 6వ అంతర్ ప్రభుత్వ సంప్రదింపుల ప్లీనరీ సమావేశానికి సహ అధ్యక్షత వహించిన ప్రధానమమంత్రి శ్రీ నరేంద్రమోదీ
ఇండియా - జర్మనీ 6 వ అంతర్ ప్రభుత్వ సంప్రదింపుల ప్లీనరీ సమావేశానికి  ప్రధానమంత్రి నరేంద్ర మోదీ, జర్మన్ ఫెడరల్ రిపబ్లిక్ ఛాన్సలర్ ఒలాఫ్ షోల్జ్ తో కలసి సహ అధ్యక్షత వహించారు.
ఈ సమావేశంలో ప్రారంభోపన్యాసం సందర్భంగా ఇరువురు నాయకులు ద్వైపాక్షిక సంబంధాలకు సంబంధించిన కీలక అంశాలను ప్రముఖంగా ప్రస్తావించారు. అలాగే ప్రాంతీయ, అంతర్జాతీయ అంశాలపై తమమ అభిప్రాయాలను వారు పంచుకున్నారు. ప్రధానమంత్రి శ్రీ నరేంద్ర మోదీ తమ ప్రసంగంలో, ఇండియా -జర్మనీ భాగస్వామ్యం సంక్లిష్ట ప్రపంచంలో విజయానికి ఒక ఉదాహరణగా నిలుస్తుందని అన్నారు. భారత్ సాగిస్తున్న ఆత్మనిర్భర్ భారత్ ప్రచారంలో పాల్గొనవలసిందిగా జర్మనీని ప్రధానమంత్రి ఆహ్వానించారు.
ఇరు వైపుల నుంచి ఈ సమావేశంలో పాల్గొన్న మంత్రులు , అధికారులు, ఐజిసి కి సంబంధించి వివిధ అంశాలపై సాగించిన సమావేశాల నివేదికలను సమర్పించారు. అవి:
-విదేశీవ్యవహారాలు, భద్రత,
-ఆర్థిక , ద్రవ్య విధానం, శాస్త్ర విజ్ఞానం, సోషల్ ఎక్స్చేంజ్,
- వాతావరణం, పర్యావరణం, సుస్థిరాభివృద్ధి, ఇంధనం
ఆర్థిక మంత్రి శ్రీమతి నిర్మాలసీతారామన్, విదేశాంగ శాఖ మంత్రి డాక్టర్ ఎస్. జయశంకర్, శాస్త్ర సాంకేతిక వ్యవహారాల శాఖ , భూ విజ్ఞాన శాఖ సహాయమంత్రి డాక్టర్ జితేంద్ర సింగ్, డిపిఐఐటి కార్యదర్శి శ్రీ అనురాగ్ జైన్ లు భారతదేశం వైపు నుంచి తమ ప్రెజెంటేషన్ లు ఇచ్చారు.
హరిత, సుస్థిరాభివృద్ధి భాగస్వామ్యాన్ని ఏర్పరచేందుకు సంయుక్త ఆసక్తి వ్యక్తీకరణ ప్రకటన పై ప్రధానమంత్రి శ్రీ నరేంద్ర మోదీ, జర్మన్ ఛాన్సలర్ షోల్జ్ సంతకాలు చేయడంతో ప్లీనరీ ముగిసింది.
ఈ భాగస్వామ్యం కింద ఇండియా- జర్మనీ లమధ్య సుస్థిరాభివృద్ధి లక్ష్యాలు, వాతావరణ కార్యాచరణకు సంబంధించి వివిధ మంత్రిత్వశాఖల సమన్వయంతో మొత్తంగా కార్యకలాపాలు చేపడతారు. దీనికి సంబంధించి జర్మనీ 2030 వరకు అదనపు అభివృద్ధి సహాయంగా, కొత్తగా 10 బిలియన్ యూరోలను ముందస్తు చెల్లింపునకు హామీ ఇచ్చింది. ఈ సంయుక్త ఆసక్తి వ్యక్తీ కరణ ప్రకటన -జెడిఐ , ఐజిసి ఫ్రేమ్ వర్క్ కు లోబడి ఒక మంత్రిత్వ యంత్రాంగాన్ని ఏర్పాటు చేస్తుంది. ఇది ఈ భాగస్వామ్యానికి సంబంధించి ఉన్నతస్థాయి సమన్వయానికి, రాజకీయ దిశా నిర్దేశాన్ని అందించేందుకు ఉపకరిస్తుంది.
ఐజిసి లో చేపట్టిన సంయుక్త ప్రకటనను ఇక్కడ చూడవచచ్చు.
ద్వైపాక్షిక సమావేశాల సందర్భంగా పలు ఒప్పందాలు జరిగాయి. వాటి జాబితాను ఇక్కడ గమనించవచ్చు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 10.54 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
10,54,06,050
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 10.54 కోట్లకు పైగా  డోసులు అందుబాటులో ఉన్నాయి.
ప్రధాన మంత్రి కార్యాలయం
ప్రపంచ యువజన నైపుణ్యాల దినోత్సవం సందర్భంగా ప్రసంగించనున్న ప్రధానమంత్రి
ప్రధానమంత్రి శ్రీ నరేంద్రమోదీ, జూలై 15,2020 ప్రపంచ యువజన నైపుణ్యాల దినోత్సవం సందర్భంగా
ప్రసంగించనున్నారు. స్కిల్ ఇండియా మిషన్ 5 వ వార్షికోత్సవాన్ని కూడా ఈరోజు సూచిస్తుంది. ఈ సందర్భాన్ని పురస్కరించుకుని నైపుణ్యాభివృద్ధి, ఎంటరప్రెన్యుయర్షిప్ మంత్రిత్వశాఖ ఒక డిజిటల్ సదస్సును నిర్వహించనుంది.
నేపథ్యం:
భారత ప్రభుత్వం దేశ యువతకు నైపుణ్యాలు కల్పించడం ద్వారా సాధికారత కల్పించి వారిని ఉపాధికి మరింతగా సిద్ధం చేయడం, వారి పనిపరిస్థితులలో మరింత ఉత్పాదకత సాధించేందుకు నిర్దేశించిన కార్యక్రమం స్కిల్ ఇండియా . ఈ కార్యక్రమం కింద వివిధ రంగాలకు సంబంధించి పలు కోర్సులు నిర్వహిస్తారు. పరిశ్రమ , జాతీయ నైపుణ్య అర్హతా ఫ్రేమ్ వర్క్ కింద నిర్దేశించిన ప్రమాణాలకు అనుగుణంగా వీటిని నిర్వహిస్తారు. ఈ కోర్సులు వాస్తవ పని పరిస్థితులలో నైపుణ్యం సాధించడంపై దృష్టిపెట్టడానికి, సాంకేతిక నైపుణ్యాన్ని అభివృద్ధి చేసుకోవడానికి ఉపకరిస్తాయి. దీనితో వీరు మొదటి రోజునుంచే తను చేయవలసిన పనికి సంబంధించిన నైపుణ్యంతో సిద్దంగా ఉంటారు. దీనివల్ల ఆయా కంపెనీలు వీరు చేయవలసిన పనికి సంబంధించి శిక్షణ కోసం ప్రత్యేకంగా ఖర్చుచేయాల్సిన అవసరం ఉండదు.
రక్షణ మంత్రిత్వ శాఖ
మిషన్ సాగర్ - 10 మే 2020
కోవిడ్-19 మహమ్మారి వ్యాప్తి చెందుతున్న నేపథ్యంలో ఆహార పదార్ధాలు, హైడ్రో క్లోరోక్క్విన్ టాబ్లెట్లు, ఆయుర్వేద మందులు, వైద్య సహాయ బృందాలతో సహా కోవిడ్ కు సంబంధించిన మందులను మాల్దీవులు, మారిషస్, సీషెల్స్, మడగాస్కర్, కొమొరోస్ దేశాలకు అందించడం కోసం భారత ప్రభుత్వ అవుట్ రీచ్ కార్యక్రమాల్లో భాగంగా భారత నావికాదళం నౌక కేసరి 2020 మే నెల 20వ తేదీన బయలుదేరింది. కోవిడ్19 కు వ్యతిరేకంగా పోరాటం సాగిస్తున్న దేశాల మధ్య సత్సంబంధాలను పెంపొందించే
దిశగా, ఈ ప్రాంతంలో ముందుగా ప్రతిస్పందించిన దేశంగా భారతదేశం చేపట్టిన చర్యల్లో భాగంగా "మిషన్ సాగర్" కార్యక్రమాన్ని చేపట్టింది.
‘సాగర్’ ప్రాంతంలో అందరికీ భద్రత మరియు అభివృద్ధి కోసం ప్రధానమంత్రి ఆశయానికి అనుగుణంగా, భారతదేశం తన పొరుగు దేశాలతో సంబంధాలకు ఇచ్చిన ప్రాముఖ్యతను తెలియజేసి, ఇప్పటికే ఉన్న బంధాలను మరింత బలోపేతం చేయడానికి ఈ చర్య ఎంతగానో దోహదపడుతుంది. రక్షణ, విదేశీ వ్యవహారాల మంత్రిత్వ శాఖలతో పాటు భారత ప్రభుత్వ ఇతర ఏజెన్సీల సన్నిహిత సహకారంతో "మిషన్ సాగర్" పురోగమిస్తోంది.
మిషన్ సాగర్ లో భాగంగా భారత నావికా దళం నౌక కేసరి మాల్దీవుల రిపబ్లిక్ లోని మాలే నౌకాశ్రయానికి చేరుకుని అక్కడ 600 టన్నుల ఆహారధాన్యాలను అందజేస్తుంది. పొరుగు దేశాలైన భారతదేశం మరియు మాల్దీవులు బలమైన మరియు అత్యంత సన్నిహిత రక్షణ మరియు దౌత్య సంబంధాలు కలిగి ఉన్నాయి.